ΑΘΗΝΑ 24/4/2017

ΑΡ. ΠΡΩΤ.: 2984

**ΔΕΛΤΙΟ ΤΥΠΟΥ**

**ΜΕΓΑΛΗ ΕΡΕΥΝΑ ΤΗΣ ΠΟΕΔΗΝ**

**ΓΙΑ ΤΟ ΝΟΣΗΛΕΥΤΙΚΟ ΠΡΟΣΩΠΙΚΟ**

**Εάν χορηγηθούν τα νόμιμα δικαιώματα στο Νοσηλευτικό προσωπικό ως οφείλει η κυβέρνηση έκλεισαν τα Νοσοκομεία**

* **Λιγοστό, κουρασμένο με σημαντικά προβλήματα υγείας και άριστα εκπαιδευμένο το Νοσηλευτικό προσωπικό**

**35% οι κενές οργανικές θέσεις**

* **Οφείλονται 800.000 ΡΕΠΟ – ΑΔΕΙΕΣ περασμένων ετών.**
* **Εάν χορηγηθούν τα ρεπό στο Νοσηλευτικό προσωπικό θα λείψουν 4.500 για ένα έτος. Διπλάσιοι από τις προσλήψεις της κυβέρνησης**
* **Τουλάχιστον 200.000 ημέρες κατ’ έτος είναι οι εγκεκριμένες αναρρωτικές άδειες**
* **4.500 αντιμετωπίζουν διαπιστωμένα προβλήματα υγείας. Πάνω από την 25ετία εμφανίζουν σημαντικά μυοσκελετικά προβλήματα**
* **Τρίτο Πάσχα μέσα. 1 Νοσηλευτής για 40 Ασθενείς. τρέχουν πανικόβλητοι. Ένας από τους λόγους που θερίζουν οι Νοσοκομειακές Λοιμώξεις.**
* **1.500 Νοσηλευτές αποσπασμένοι σε άλλες υπηρεσίες, γραφεία Βουλευτών ή τις ΥΠΕ**
* **Οι Νοσηλευτές δεν είναι ενταγμένοι στα Βαρέα και Ανθυγιεινά Επαγγέλματα, παρ’ ότι μετά τα 25 έτη υπηρεσίας αντιμετωπίζουν σοβαρά προβλήματα υγείας**
* **Εξοντωτικά κυκλικά ωράρια**
* **4.500 έχουν δικαίωμα συνταξιοδότησης λόγω αναπηρίας**
* **7.000 έχουν θεμελιώσει δικαίωμα συνταξιοδότησης**
* **1000 υπάλληλοι κατ’ έτος Νοσηλευτικής Υπηρεσίας, απουσιάζουν με άδεια μητρότητας (τοκετού – λοχείας) και άδεια ανατροφής παιδιού (πατέρες – μητέρες)**
* **5.000 αιτήσεις εκκρεμούν για απαλλαγή από κυκλικά ωράρια ή βαριές εργασίες λόγω οικογενειακών προβλημάτων ή προβλημάτων υγείας**
* **Ψέματα – ψέματα – ψέματα**
* **τηλεπροσλήψεις**

**Τα τελευταία επτά χρόνια έχουν αποδεκατιστεί τα Νοσοκομεία από Νοσηλευτικό προσωπικό**. Από τα Νοσοκομεία αποχώρησαν συνολικά 25.000 εργαζόμενοι και έχουν προσληφθεί μόνο 700.

Δεν τηρήθηκαν καν οι μνημονιακές δεσμεύσεις για κάθε πέντε αποχωρήσεις μονίμων υπαλλήλων των Νοσοκομείων μια πρόσληψη. Επί των ημερών ΣΥΡΙΖΑ – ΑΝΕΛ το προσωπικό των Νοσοκομείων μειώθηκε κατά 7.500 μόνιμους υπαλλήλους. **Προσλήφθηκαν μόνο 700 μόνιμοι, 2.000 υπάλληλοι με κοινοτικά προγράμματα stage και 500 υπάλληλοι επικουρικό προσωπικό. Εξ’ αυτών υπάλληλοι Νοσηλευτικής Υπηρεσίας είναι 1.200.**

35% είναι οι κενές οργανικές θέσεις υπαλλήλων Νοσηλευτικής Υπηρεσίας στα Δημόσια Νοσοκομεία.

**ΚΑΤΑΣΤΑΣΗ ΠΡΟΣΩΠΙΚΟΥ ΝΟΣΗΛΕΥΤΙΚΩΝ ΥΠΗΡΕΣΙΩΝ**

**ΝΟΣΟΚΟΜΕΙΩΝ ΑΝΑ ΥΠΕ**

**1η ΥΠΕ**

**Οργανικές θέσεις υπηρετούντες**

ΠΕ 469 275

ΤΕ 6138 4580

ΔΕ 3603 2500

ΥΕ 2045 890

**ΣΥΝΟΛΟ 12.255 8.245**

**2η ΥΠΕ**

**Οργανικές θέσεις υπηρετούντες**

ΠΕ 300 202

ΤΕ 3014 2200

ΔΕ 2684 1602

ΥΕ 1381 540

**ΣΥΝΟΛΟ 7.379 4.544**

**3η ΥΠΕ**

**Οργανικές θέσεις υπηρετούντες**

ΠΕ 72 27

ΤΕ 2122 1280

ΔΕ 1406 750

ΥΕ 641 230

**ΣΥΝΟΛΟ 4.251 2.287**

**4η ΥΠΕ**

**Οργανικές θέσεις υπηρετούντες**

ΠΕ 159 85

ΤΕ 2949 2280

ΔΕ 2219 1570

ΥΕ 744 300

**ΣΥΝΟΛΟ 6.071 4.235**

**5η ΥΠΕ**

**Οργανικές θέσεις υπηρετούντες**

ΠΕ 146 75

ΤΕ 1895 1406

ΔΕ 1306 810

ΥΕ 682 330

**ΣΥΝΟΛΟ 4.029 2.621**

**6η ΥΠΕ**

**Οργανικές θέσεις υπηρετούντες**

ΠΕ 206 115

ΤΕ 3396 2480

ΔΕ 2825 1920

ΥΕ 1207 571

**ΣΥΝΟΛΟ 7.634 5.086**

**7η ΥΠΕ**

**Οργανικές θέσεις υπηρετούντες**

ΠΕ 90 40

ΤΕ 1608 1140

ΔΕ 1034 604

ΥΕ 468 202

**ΣΥΝΟΛΟ 3.200 1.986**

**Σε 44.819 οργανικές θέσεις των Νοσηλευτικών Υπηρεσιών των Νοσοκομείων υπηρετούν 29.004. 35% είναι οι κενές οργανικές θέσεις.**

**Το σύνολο των οργανικών θέσεων είναι: ΠΕ 1442 – ΤΕ 21095 – ΔΕ 15077 – ΥΕ 7168. Το σύνολο των υπηρετούντων είναι: ΠΕ 819 – ΤΕ 15366 – ΔΕ 9756 – ΥΕ 3063.**

**Υπηρετούν επίσης 1.200 υπάλληλοι Επικουρικοί και Προγράμματα STAGE.**

Το Νοσηλευτικό προσωπικό εργάζεται σε συνθήκες εργασιακής εξουθένωσης. **Κουρελόχαρτο γίνονται οι νόμοι στα ωράρια του προσωπικού**. Δεν τηρείται σε κανένα Νοσοκομείο η εργατική Νομοθεσία, ο υπαλληλικός κώδικας, οι κοινοτικές οδηγίες που κυρώθηκαν με ΠΡΟΕΔΡΙΚΑ ΔΙΑΤΑΓΜΑΤΑ στα **ΩΡΑΡΙΑ ΕΡΓΑΣΙΑΣ που ορίζουν δύο ρεπό την εβδομάδα, μία νύκτα την εβδομάδα, 12ωρη ανάπαυση μεταξύ δύο βαρδιών, χορήγηση κανονικής άδειας 25-30 ημερών κατ’ έτος και χορήγηση των αργιών μέσα στην επόμενη εβδομάδα.**

Λόγω των μεγάλων ελλείψεων Νοσηλευτικού Προσωπικού ούτε λόγος για τήρηση της υφιστάμενης Νομοθεσίας στα ωράρια εργασίας.

Εργάζονται πολλές φορές ένα μήνα σερί χωρίς ρεπό, ειδικά το καλοκαίρι και τις εορτές για να δοθεί άδεια ή ρεπό σε ελάχιστους Νοσηλευτές. Εργάζονται πάνω από 10 νύκτες το μήνα και όλες τις αργίες. **Για τρίτο συνεχιζόμενο χρόνο εορτές Πάσχα ήταν βάρδια στα Νοσοκομεία και μάλιστα νύκτα ή απόγευμα!!!**

Οφείλονται δεκάδες ρεπό και κανονικές άδειες από το έτος 2013. Λόγω της εντατικοποίησης και της εργασιακής εξουθένωσης υπάρχουν πιθανότητες σφάλματος κατά την Νοσηλευτική φροντίδα, καθότι η κάθε βάρδια καλύπτεται με 1 Νοσηλευτή σε κλινικές των 40 Ασθενών. **Διασωληνωμένοι Ασθενείς βρίσκονται σε θαλάμους Νοσηλείας ή ράντζα και ο ένας Νοσηλευτής βάρδιας μαζί με την νοσηλευτική φροντίδα των Νοσηλευόμενων, παρακολουθεί στενά τους εν λόγω Ασθενείς**.

**Το Νοσηλευτικό προσωπικό είναι γερασμένο.**

**Ο μέσος όρος υπηρεσίας του Νοσηλευτικού Προσωπικού είναι 25 έτη.** Οι Νοσηλευτές λόγω των μηδενικών προσλήψεων την τελευταία 7ετία αντιμετωπίζουν σημαντικά προβλήματα υγείας διαπιστωμένα από υγειονομικές επιτροπές. **Δεν υπάρχει όμως δυνατότητα στις Διευθύνσεις Νοσηλευτικής Υπηρεσίας να απαλλάξουν το εν λόγω Νοσηλευτικό Προσωπικό από βαριές Νοσηλευτικές εργασίες ή βαριές βοηθητικές εργασίες το ΥΕ Βοηθητικό Υγειονομικό προσωπικό. Ούτε λόγος φυσικά για δυνατότητα απαλλαγής από τα κυκλικά ωράρια (απόγευμα – νύκτα).**

**Νοσηλευτές διαθέτουν πιστοποιητικά Δευτεροβάθμιων Υγειονομικών Επιτροπών τα οποία βεβαιώνουν ότι δεν επιτρέπεται για λόγους υγείας να κάνουν κυκλικό ωράριο ή βαριές εργασίες και δεν υπάρχει δυνατότητα απαλλαγής.**

**Το 15% (4.500) των υπαλλήλων Νοσηλευτικής Υπηρεσίας** διαθέτει πιστοποιητικά Υγειονομικών Επιτροπών με προβλήματα υγείας, χωρίς να λαμβάνονται υπόψιν, με μεγάλο κίνδυνο για επιβάρυνσης της υγείας τους, αλλά και αυξημένης πιθανότητας λάθους λόγω της κατάστασης της υγείας τους. **Τραυματιοφορείς ηλικιωμένοι 60 – 65 ετών άνδρες – γυναίκες, τραυματιοφορείς με πιστοποιητικά αναπηρίας άνω του 67% κουβαλάνε καρότσια και φορεία.**

**Το Νοσηλευτικό προσωπικό σε πολύ μεγάλο αριθμό μετά την 25ετία αντιμετωπίζει σοβαρά μυοσκελετικά προβλήματα υγείας.**

**Πολλές φορές στα ΤΕΠ συναντάς τον έναν και μοναδικό Τραυματιοφορέα να κουβαλάει δύο φορεία και να κάνει σλάλομ στις κλινικές ανάμεσα από ράντζα για να παραδώσει τους Ασθενείς προς εισαγωγή.**

Νοσηλευτές με 80% αναπηρία ή 30 χρόνια προϋπηρεσίας και προβλήματα υγείας δεν απαλλάσσονται από το κυκλικό ωράριο λόγω των τραγικών ελλείψεων προσωπικού. **Εκκρεμούν 5.000 αιτήματα υπαλλήλων Νοσηλευτικών Υπηρεσιών με διαπιστωμένα προβλήματα υγείας** ή οικογενειακά προβλήματα για απαλλαγή από τις βάρδιες και οι οποίοι δεν εξυπηρετούνται. **Νοσηλευτικό Προσωπικό με οικογενειακά προβλήματα** (σύζυγο ή παιδιά με αναπηρία άνω του 67%) κάνουν τουλάχιστον 10 νύκτες το μήνα, επειδή δεν βγαίνει το πρόγραμμα υπηρεσίας.

**Νοσηλευτικό Προσωπικό μονογονεϊκές οικογένειες δουλεύουν** **αρκετές νύκτες αν και δεν έχουν κάποιον να φροντίσει το παιδί τους.**

Αρκετοί υπάλληλοι της Νοσηλευτικής Υπηρεσίας λόγω οικογενειακών προβλημάτων, απηλλάγησαν από τις βάρδιες με απόφαση της Διοίκησης και λόγω έλλειψης προσωπικού επιστρέφουν στο κυκλικό ωράριο.

**1 Νοσηλευτής για 40 Ασθενείς στη βάρδια σε κάθε κλινική** χωρίς να διαθέτει τα απαραίτητα μέσα. Τρέχει πανικόβλητος από Ασθενή σε Ασθενή. Που να προλάβει να πάρει μέτρα αντισηψίας από Ασθενή σε Ασθενή. Ταυτόχρονα δεν υπάρχουν γάντια, σαπούνια, απολυμαντικά υγρά.

**Υπάρχει μεγάλη έλλειψη ΥΕ Βοηθητικού Υγειονομικού προσωπικού με αποτέλεσμα να μην γίνεται επαρκής καθαριότητα στα κομοδίνα, τα κρεβάτια των Ασθενών.**

Είναι οι λόγοι που θερίζουν οι Νοσοκομειακές Λοιμώξεις.

**4.500 Νοσηλευτικό Προσωπικό διαθέτει πιστοποιητικό αναπηρίας και μπορεί να λάβει σύνταξη αναπηρίας. Παρά ταύτα συνεχίζουν να δουλεύουν βάρδιες χωρίς σταματημό. Πολλοί εξ’ αυτών λείπουν σε μακροχρόνιες άδεις Ασθένειας.**

**7.000 υπάλληλοι Νοσηλευτικής Υπηρεσίας έχουν θεμελιώσει συνταξιοδοτικό δικαίωμα και μπορούν να συνταξιοδοτηθούν όποτε θέλουν.**

Εάν συνταξιοδοτηθούν τα Νοσοκομεία βάζουν λουκέτο.

**800.000 ρεπό και άδειες (κανονικές, ειδικές περασμένων ετών κ.α.) οφείλουν τα Νοσοκομεία στο σύνολο των υπαλλήλων της Νοσηλευτικής Υπηρεσίας.**

**ΠΑΡΑΔΕΙΓΜΑΤΑ**

1. Γ.Ν. Βενιζέλειο Κρήτης χρωστούμενα ρεπό και άδειες είναι 6.000
2. Ψ.Ν. Τρίπολης, τα οφειλόμενα ρεπό και οι άδειες είναι 11.266
3. Π.Γ.Ν. Αλεξανδρούπολης 9.400 είναι τα χρωστούμενα ρεπό και το υπόλοιπο των κανονικών αδειών
4. Γ.Ν. Διδυμοτείχου οφείλονται 5.000 ρεπό και 2.000 υπόλοιπο κανονικών αδειών του έτους 2016
5. Ψ.Ν.Α. ΔΡΟΜΟΚΑΪΤΕΙΟ 7.000 χρωστούμενα ρεπό
6. Γ.Ν. Κέρκυρας οφείλονται κανονικές άδειες από το έτος 2014

**Τουλάχιστον 200.000 ημέρες είναι οι εγκεκριμένες αναρρωτικές άδειες κατ’ έτος.**

**Εάν χορηγηθούν εντός ενός έτους τα χρωστούμενα ρεπό και οι άδειες στο προσωπικό Νοσηλευτικών Υπηρεσίών των Νοσοκομείων θα μειωθεί κατά 5.000 για ένα ολόκληρο χρόνο. Πολύ περισσότεροι από το σύνολο των προσλήψεων που έκανε η κυβέρνηση με συμβάσεις ενός έτους (επικουρικό, stage).**

**1000 Υπάλληλοι Νοσηλευτικής Υπηρεσίας απουσιάζουν** σε άδειας μητρότητας (τοκετού – λοχείας) ή ανατροφής παιδιού (πατέρες – μητέρες).

**1.500 Νοσηλευτικό προσωπικό που εμφανίζονται** ως υπηρετούντες στα Νοσοκομεία είναι αποσπασμένοι σε άλλες Δημόσιες Υπηρεσίες, σε γραφεία βουλευτών και τις ΥΠΕ (ρουσφέτια).

Το Νοσηλευτικό Προσωπικό εργάζεται χωρίς να υπάρχει καθηκοντολόγιο. Δεν τηρούνται στο ελάχιστο τα Επαγγελματικά Δικαιώματα.

Τα κάνουν όλα. Κάνουν τα πάντα.

**Είναι άριστοι επαγγελματίες και δεν τους δίνεται η δυνατότητα εξέλιξης, παρ’ ότι διαθέτουν τα ουσιαστικά προσόντα.**

**15.000 υπάλληλοι Νοσηλευτικής Υπηρεσίας διαθέτουν μεταπτυχιακό ή σπουδάζουν σε Πανεπιστήμια.**

**Νοσηλευτές κάνουν γενικές εφημερίες, τίθονται υπεύθυνοι για την λειτουργία ολόκληρου του Νοσοκομείου** απόγευμα και νύκτα με **ΜΗΔΕΝ** αμοιβή. Εργάζονται κυκλικά ωράρια, νύκτα, αργίες, βάρδιες και η αμοιβή τους είναι 100 ευρώ ο μήνας, καθότι τα νυκτερινά και οι αργίες έχουν υποστεί περικοπές κατά 50% στα χρόνια των Μνημονίων.

Η κυβέρνηση προσπαθεί να εμφανίσει ως επίτευγμα την επαναφορά της αμοιβής των νυκτερινών στο ύψος που την παρέλαβαν (Ν. 4024/2011). Ο μισθός είναι πετσοκομμένος κατά 40% κατά την περίοδο των Μνημονιακών ετών. Ο μέσος μηνιαίος μισθός είναι 900 ευρώ και του ΥΕ Βοηθητικού Υγειονομικού Προσωπικού είναι 650 ευρώ.

**Και όμως προβλέπεται η περικοπή του Επιδόματος Επικίνδυνης και Ανθυγιεινής Εργασίας (150 ευρώ το μήνα) εντός του έτους 2017, το οποίο επίδομα συμπληρώνει τον πενιχρό μηνιαίο μισθό.**

**Λόγω έλλειψης προσωπικού η κυβέρνηση δεν εκδίδει την Υπουργική Απόφαση** χορήγησης της Ειδικής άδειας 10 ημερών κατ’ έτος στο Νοσηλευτικό προσωπικό που εργάζεται στις ειδικές μονάδες νοσηλείας. Αν είναι δυνατόν!!!

**Το Νοσηλευτικό Προσωπικό δεν είναι ενταγμένο στα Βαρέα και Ανθυγιεινά Επαγγέλματα παρότι το επάγγελμα είναι χαρακτηρισμένο ως ΒΑΕ. Παρ’ ότι γνωρίζουν ότι μετά την 25ετία τα προβλήματα υγείας του Νοσηλευτικού προσωπικού είναι μεγάλα.**

**Πως είναι δυνατόν το Νοσηλευτικό Προσωπικό να αντέχει να εργάζεται 67 ετών με σοβαρά μυοσκελετικά προβλήματα υγείας που απεκόμισε από την εργασία και να προσφέρει ασφαλείς υπηρεσίες.**

Δεν πάει άλλο αυτή η κατάσταση. Ψέματα – ψέματα – ψέματα.

Τηλεπροσλήψεις.

**Εάν χορηγηθούν τα νόμιμα δικαιώματα στους Νοσηλευτές έκλεισαν τα Νοσοκομεία.**

Το Νοσηλευτικό προσωπικό αγωνίζεται να αλλάξει την σήψη και την παρακμή του Συστήματος. Αγωνίζεται να βελτιώσει τις συνθήκες εργασίας και νοσηλείας.

Θα τα καταφέρουμε.

ΓΙΑ ΤΗΝ Ε.Ε. ΤΗΣ ΠΟΕΔΗΝ

Ο ΠΡΟΕΔΡΟΣ Ο ΓΕΝ. ΓΡΑΜΜΑΤΕΑΣ

ΜΙΧΑΛΗΣ ΓΙΑΝΝΑΚΟΣ ΧΡΗΣΤΟΣ ΠΑΠΑΝΑΣΤΑΣΗΣ